【诗家风采】赵丽︱暂借壶中一角天，晴波分碧到樽前【作者简介】赵丽，女，网名一醉。新疆阜康市人，1975年生，汉族，籍贯陕西，中学教师。2007年底学习近体诗创作，现师从熊东遨先生学诗、周艳婷先生学词，师赐斋号怡梅小築。
赵丽诗词作品
阿蓬江漂流
一筏真如掌上轻，江波初绿雨初晴。
妆眉不与山争秀，人在阿蓬画里行。
工业园区印象
只道蛮荒梦未苏，平沙谁见起高炉。
君来无复阳关叹，大漠长烟已不孤。
西北三月始见花开有作
南枝将送北枝迎，春事思来觉不平。
赖有镜头同此赏，梅花风骨柳风情。
咏桃花
每向花前忆旧题，深为低语浅为思。
春风到此须惆怅，恩宠不如崔护诗。
落叶
西风随聚散，不共草虫悲。
既有飘红日，宁无化蝶时？
前身人未解，古道自应知。
旧句重题罢，霜痕在短篱。
丙申清明南山踏青
好风归袖底，信马且由缰。
云起峰移影，雨过泥带香。
随行多旷野，在望有山庄。
问草何时绿，重来对夕阳。
游神龟峡
一览原生态，随舟渡曲波。
徐行惊白鹭，静赏见青螺。
出峡闲云少，留仙石窟多。
黔山看不足，今只羡渔蓑。
闻大佛寺风铃
一入招提境，青冥四面围。
清音时断续，尘梦觉依稀。
得露声尤净，凌空思欲飞。
只疑说般若，不敢问禅机。